“เงินบาท” เปิด 32.88 บ. แนะผู้นำเข้าซื้อสกลุตปท. ปิดความเสี่ยง
“เงินบาท” เช้านี้ (20 ม.ค.) เปิด 32.88 บ./ดอลลาร์ แนะผู้นำเข้าซื้อสกลุเงินตราต่างประเทศเพื่อปิดความเสี่ยง ส่วนผู้ส่งออกแนะขายเงินตราต่างประเทศที่เหนือระดับ 33.20 บ./ดอลลาร์
“เงินบาท” เช้านี้ (20 ม.ค.) เปิด 32.88 บ./ดอลลาร์ แนะผู้นำเข้าซื้อสกลุเงินตราต่างประเทศเพื่อปิดความเสี่ยง ส่วนผู้ส่งออกแนะขายเงินตราต่างประเทศที่เหนือระดับ 33.20 บ./ดอลลาร์
20 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (20 ม.ค.66) เปิดตลาด 32.88 บาท/ดอลลาร์ แข็งค่ากว่าราคาปิดตลาดเมื่อวานที่ระดับ 33.02 บาท/ดอลลาร์ คาดการณ์ค่าเงินบาทวันนี้ เคลื่อนไหวในช่วง 32.75 – 33.00 บาท/ดอลลาร์
โดยดอลลาร์สหรัฐอ่อนค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์ก เนื่องจากความกังวลเกี่ยวกับภาวะชะลอตัวของเศรษฐกิจสหรัฐ หลังมีการเปิดเผยข้อมูลเศรษฐกิจที่อ่อนแอ จากการที่ธนาคารกลางสหรัฐ (เฟด) สาขาฟิลาเดลเฟีย มีการเปิดเผยดัชนีภาคการผลิตในภูมิภาคมิด-แอตแลนติก อยู่ที่ระดับ -8.9 ซึ่งเป็นการหดตัวติดต่อกันเป็นเดือนที่ 5
นอกจากนี้ กระทรวงพาณิชย์สหรัฐเปิดเผยว่า ยอดค้าปลีกลดลง 1.1% ในเดือน ธ.ค. โดยได้รับผลกระทบจากยอดขายรถยนต์ที่ลดลง รวมทั้งการปรับตัวลงของราคาน้ำมันเบนซิน  นอกจากนี้ การผลิตภาคอุตสาหกรรมโดยรวมของสหรัฐก็ลดลง 0.7% ในเดือน ธ.ค. เช่นกัน
ทั้งนี้แนะผู้นำเข้า ควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะขายเงินตราต่างประเทศที่เหนือระดับ 33.20 บาท/ดอลลาร์